section_heading: Audi A4 B8
paragraph_text: Audi A4 B8 (Tip 8K) ima izgled sličan ranije predstavljenom Audiju A5. Limuzina A4 generacije B8 se proizvodi od studenog 2007. godine, a Avant od proljeća 2008. godine. Model je ubrzo ponio titulu jednog od najljepših automobila srednje klase. Zanimljivo je da su svi benzinski i dizelski motori radi smanjenja potrošnje opremljeni turbo punjačima.